CELEX: 31994D0086
Language: el
Date: 1994-02-16 00:00:00
Title: 94/86/ΕΚ: Απόφαση της Επιτροπής της 16ης Φεβρουαρίου 1994 για τον καθορισμό προσωρινού καταλόγου των τρίτων χωρών προέλευσης από τις οποίες τα κράτη μέλη επιτρέπουν τις εισαγωγές κρεάτων αγρίων θηραμάτων

Avis juridique important

|

31994D0086

94/86/ΕΚ: Απόφαση της Επιτροπής της 16ης Φεβρουαρίου 1994 για τον καθορισμό προσωρινού καταλόγου των τρίτων χωρών προέλευσης από τις οποίες τα κράτη μέλη επιτρέπουν τις εισαγωγές κρεάτων αγρίων θηραμάτων  

Επίσημη Εφημερίδα αριθ. L 044 της 17/02/1994 σ. 0033 - 0034 Φινλανδική ειδική έκδοση: Κεφάλαιο 3 τόμος 56 σ. 0054  Σουηδική ειδική έκδοση: Κεφάλαιο 3 τόμος 56 σ. 0054 

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Φεβρουαρίου 1994 για τον καθορισμό προσωρινού καταλόγου των τρίτων χωρών προελεύσεως από τις οποίες τα κράτη μέλη επιτρέπουν τις εισαγωγές κρεάτων αγρίων θηραμάτων (94/86/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/45/ΕΟΚ του Συμβουλίου της 16ης Ιουνίου 1992 σχετικά με τα υγειονομικά προβλήματα και τα προβλήματα υγειονομικού ελέγχου όσον αφορά τη θανάτωση των αγρίων θηραμάτων και τη διάθεση στην αγορά κρεάτων αγρίων θηραμάτων (1), όπως τροποποιήθηκε  τελευταία από την οδηγία 92/116/ΕΟΚ (2), και ιδίως το άρθρο 16 παράγραφοι 2 και 3,  Εκτιμώντας:  ότι οι εισαγωγές κρεάτων αγρίων θηραμάτων πρέπει να προέρχονται από τρίτες χώρες ή μέρη τρίτων χωρών που είναι σε θέση να παρέχουν στα κράτη μέλη και στην Επιτροπή εγγυήσεις ισοδύναμες με τους όρους που ισχύουν για τη διάθεση στην κοινοτική αγορά- ότι, για να διευκολυνθεί η μετάβαση στο νέο σύστημα ελέγχων, είναι αναγκαίο να καταρτιστούν προσωρινοί κατάλογοι τρίτων χωρών ή μερών τρίτων χωρών που έχουν σχέση με το εν λόγω θέμα, από τις οποίες επιτρέπεται να προέρχονται εισαγωγές κρεάτων αγρίων  πτερωτών θηραμάτων ή άλλων αγρίων θηραμάτων- ότι πρέπει να διαχωριστούν οι εισαγωγές νωπών κρεάτων οπληφόρων αγρίων ζώων που επιτρέπεται να προέρχονται από τις τρίτες χώρες οι οποίες περιέχονται στον κατάλογο του πρώτου μέρους του παραρτήματος της απόφασης 79/542/ΕΟΚ του Συμβουλίου (3), όπως  τροποποιήθηκε τελευταία από την απόφαση 93/507/ΕΟΚ της Επιτροπής (4)- ότι, για την προσαρμογή στο νέο καθεστώς το οποίο απορρέει από την έγκριση αυτών των καταλόγων, πρέπει να προβλεφθεί προθεσμία για την εφαρμογή τους- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Τα κράτη μέλη επιτρέπουν τις εισαγωγές κρεάτων αγρίων πτερωτών θηραμάτων που προέρχονται από τις τρίτες χώρες οι οποίες περιέχονται στον κατάλογο του μέρους Ι του παραρτήματος.  Τα κράτη μέλη επιτρέπουν τις εισαγωγές κρεάτων αγρίων θηραμάτων άλλων από τα άγρια θηράματα που προέρχονται από τις τρίτες χώρες οι οποίες περιέχονται στον κατάλογο του μέρους ΙΙ του παραρτήματος.   Άρθρο 2  Η παρούσα απόφαση τίθεται σε εφαρμογή από την 1η Ιουλίου 1994.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Φεβρουαρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 268 της 14. 9. 1992, σ. 35.  (2) ΕΕ αριθ. L 62 της 15. 3. 1993, σ. 1.  (3) ΕΕ αριθ. L 146 της 14. 6. 1979, σ. 15.  (4) ΕΕ αριθ. L 237 της 22. 9. 1993, σ. 36.      ΠΑΡΑΡΤΗΜΑ  Οι κατάλογοι που ακολουθούν δημοσιεύονται καταρχήν- για τις εισαγωγές πρέπει να τηρούνται οι προσήκοντες όροι υγιεινής των ζώων και δημόσιας υγείας.   ΜΕΡΟΣ Ι   Κατάλογος των τρίτων χωρών από τις οποίες τα κράτη μέλη επιτρέπουν να προέρχονται τα εισαγόμεναα νωπά κρέατα πτερωτών αγρίων θηραμάτων  - Ο κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές των νωπών κρεάτων πουλερικών που  αναφέρονται στην απόφαση 94/85/ΕΚ (1), εξαιρουμένων, όμως, των τρίτων χωρών που δύνανται να εξάγουν νωπά κρέατα πουλερικών στην Κοινότητα βάσει των παρεκκλίσεων του άρθρου 4 παράγραφοι 3 και 4 της απόφασης 93/342/ΕΟΚ της Επιτροπής (2).  - Η Γροιλανδία.   ΜΕΡΟΣ ΙΙ   Κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές νωπών κρέατων αγρίων θηραμάτων άλλων από τα άγρια πτερωτά θηράματα  Α. Για τα κρέατα των άγριων δίχηλων και μόνοπλων Οι τρίτες χώρες που περιλαμβάνονται στις στήλες για τα νωπά κρέατα για τα άγρια δίχηλα και τα άγρια ιπποειδή του μέρους Ι του παραρτήματος της απόφασης 79/542/ΕΟΚ, λαμβανομένων υπόψη των περιορισμών που θεσπίζονται στη στήλη των ειδικών παρατηρήσεων για  τα νωπά κρέατα.  Β. Για τα κρέατα των αγρίων θηραμάτων άλλων από αυτά που αναφέρονται στο μέρος Ι και στο μέρος ΙΙ σημείο Α Όλες οι χώρες που περιλαμβάνονται στον κατάλογο του μέρους Ι του παραρτήματος της απόφασης 79/542/ΕΟΚ.   (1) Βλέπε σελίδα 31 της παρούσας Επίσημης Εφημερίδας.  (2) ΕΕ αριθ. L 137 της 8. 6. 1993, σ. 24.